Cu prilejul aniversării a 34 de ani de la înființarea SRI, președintele Klaus Iohannis a semnat mai multe decrete prin care 8 generali din SRI au mai primit o stea. Numele acestora nu au fost date publicității, fiind considerate informații clasificate.
Primul director al Serviciului Român de Informații a fost Virgil Măgureanu (26 mai 1990 – 25 aprilie 1997)
Apoi, Costin Georgescu a condus SRI din 30 mai 1997 până în decembrie 2000.
Mandatul lui Alexandru Radu Timofte a fost activ în perioada 7 februarie 2001 – 20 iulie 2006.
Generalul Florian Coldea a fost șef interimar al SRI în perioada 20 iulie 2006 – 4 octombrie 2006 și 27 ianuarie 2015 – 18 februarie 2015.
George Cristian Maior a condus SRI în intervalul 4 octombrie 2006 – 27 ianuarie 2015.
Cel mai lung mandat l-a avut Eduard Hellvig!
Hellvig a condus Serviciul Român de Informații din 19 februarie 2015 până luni 03 iulie 2023
SRI – momente cheie
26 martie 1990 – Prin Decretul nr. 181 a fost înfiinţat Serviciul Român de Informaţii, instituţie de stat specializată în domeniul culegerii de informaţii privind siguranţa naţională.
29 iulie 1991 – A fost emisă Legea nr. 51 privind siguranţa naţională a României, care stabileşte ameninţările la adresa siguranţei naţionale. Sunt stabilite ca organe de stat cu atribuţii în domeniul siguranţei naţionale Serviciul Român de Informaţii, Serviciul de Informaţii Externe, Serviciul de Protecţie şi Pază, precum şi structuri interne specializate din cadrul Ministerului Apărării, Ministerului de Interne şi Ministerului Justiţiei. Activitatea pentru realizarea siguranţei naţionale este coordonată de către Consiliul Suprem de Apărare a Ţării.
24 februarie 1992 – Prin Legea nr. 14, privind organizarea şi funcţionarea Serviciului Român de Informaţii au fost stabilite principalele sarcini şi atribuţii ale instituţiei.
Noiembrie 2001 – Consiliul Suprem de Apărare a Ţării a aprobat un nou Regulament de funcţionare a Serviciului Român de Informaţii.
12 decembrie 2002 – Drapelul de luptă al Brigăzii Antiteroriste din cadrul SRI a fost decorat cu Ordinul Național "Pentru Merit" pentru merit în grad de cavaler prin Decretul Preşedintelui României nr. 10/22 din 12.12.2002
Iulie 2008 – A intrat în vigoare noua schemă de organizare a Serviciului Român de Informaţii, aprobată de Consiliul Suprem de Apărare a Ţării în data de 25 martie 2008.
Martie 2008 – Consiliul Suprem de Apărare a Ţării a adoptat hotărârea privind aprobarea Structurii şi a Regulamentului de Funcţionare ale Serviciului Român de Informaţii.
1 Martie 2016 – Direcţiei Generale Protecție Corespondență Clasificată și Obiective i s-a acordat Drapel de luptă prin Decretul Preşedintelui României nr. 269 din 01.03.2016 (publicat în Monitorul Oficial al României nr. 167 din 04.03.2016).
28 Noiembrie 2014 – Drapelul de luptă al Brigăzii Antiteroriste din cadrul SRI a fost decorat cu Ordinul Național "Serviciul Credincios" serviciul credincios în grad de cavaler cu însemne pentru militari prin Decretul Preşedintelui României nr. 683 din 28.11.2014.
Martie 2011 – Intră în vigoare noua viziune strategică "SRI în era informaţională", pentru perioada 2011 – 2015.